Kuiergas op plaas oorval, aangerand | Maroela Media
Die slagoffer ná die aanval. Die foto is deur Maroela Media verbloem weens die grafiese aard daarvan. (Foto: Twitter)
Die Wes-Kaapse polisie ondersoek 'n saak van poging tot moord en die rig van 'n vuurwapen nadat 'n kuiergas Saterdag op 'n plaas buite Citrusdal deur drie gewapende mans oorval en aangerand is.
Sers. Noloyiso Rwexana, woordvoerder van die polisie, het aan Maroela Media gesê drie onbekende mans, gewapen met 'n vuurwapen, 'n mes en 'n knopkierie, het die 68-jarige man met dié wapens gedreig voordat hulle hom op die plaas aangerand het.
Volgens Ian Cameron, AfriForum se hoof van gemeenskapsveiligheid, het die slagoffer terugbaklei en is hy in die proses geslaan en met die mes gesteek. Die man kon egter daarin slaag om in die plaashuis in te vlug en die paniekknoppie te aktiveer waarna die verdagtes laat spaander het.
Die polisie kon in dié stadium nie die naam van die man verstrek nie.
Al die boere moet staak!
Oo Weé nog een aanval.
Hoekom doen ons nie iets voorkomende hieraan nie.
Ek bid elke aand vir ons almal in SA
Het iemand dalk cr se epos of sel no. sodat ek hierdie tipe berigte na hom kan aanstuur? Hy is blykbaar salig onbewus van wat rondom hom aangaan.
Hou vas, met die werkloosheid en armoede gaan dit erger word.
Ek haat dit as almal raad gee oor paraatheid. Die boere is paraat. Dra maar die paniekknoppie om jou nek. Dit help nie dit is in die huis en jy buite nie.